அவன் என்னடான்னு கொஞ்சம் சத்தமாகக் கேட்டால் கேட்ட பையனோ பெண்ணோ காலோடு மூத்திரம் போய்விடுவது சாதாரண நிகழ்வு மாமா சைஸில் இருந்துக்கிட்டு அவன் டிராயர் போட்டுக்க்கிட்டு வருவது சில டீச்சர்களுக்கே கொஞ்சம் சங்கோஜமா இருக்கும் பள்ளிக்கூடம் முடித்து நேராக டீச்சர் வேலைக்கு வந்ததால் இவனைப் பார்க்கும்போதே கொஞ்சம் வெட்கமும் பயமுமாக நகர்ந்துவிடுவார் பிறந்த ஒரு வாரத்திலேயே தாய்ப்பால் போதாமல் பிள்ளை அழ கண்பட்டுப்போகும் என்று வீட்டுக்குள் தூக்கிப்போய் ஒரு டம்ளர் பசும்பாலை சங்கில் புகட்டி திண்ணைக்கு வந்த பத்தாவது நிமிஷம் மறுபடி அழுகை மாமியார்க்கிழவி வேறு காலாகாலத்தில் பெற்றுக்கொள்ளாட்டாலும் தப்பிப்பிறந்த பிள்ளைக்கு ஒழுங்கா பால் கொடுக்கக்கூட துப்பில்லை ன்னு மோவாயை இடித்துக்கொண்டு போகும் ஆறுமாசக் குழந்தை அலட்சியமாய் ஒரு லிட்டர் பால் ஒரு நாளில் குடிப்பது என்ன விதமான மாயம்ன்னு புரியாமலே கொஞ்சநாள் கிழவிக்கும் மருமகளுக்கும் மட்டுமே தெரிந்த ரகசியமாக இருந்தது ஒரு நாள் கவுண்டர் ராத்திரி கொஞ்சம் எசகு பிசகாக பெண்டாட்டியோடு இருந்தபோது அவன் கத்திக் கூப்பாடு போட்டபோதுதான் அவருக்கே தெரிந்தது சனியனே பிள்ளைக்கு ஒழுங்கா பாலைக் கொடுக்காம அப்படி என்னடி புடுங்கிக்கிட்டிருந்தே ன்னு வேலை கெட்டுப்போன கோபத்தில் கத்தியபோது வராண்டாவில் படுத்திருந்த கிழவிதான் சொன்னாள் மறுநாள் காலைல ஆத்தாளும் பெண்டாட்டியும் மாறிமாறிச் சொன்ன கதையைக் கேட்டு உடனே வண்டி கட்டச்சொல்லி சென்னிமலை கம்பவுண்டர்கிட்ட பையனை தூக்கிக்கிட்டுப் போனாங்க ஆரஞ்சுக்கலர்ல பெப்பர்மிண்ட் பஞ்சுமிட்டாய் துளசி ஓமத்திராவகம் இப்படி எதை நினைக்கிறோமோ அந்த வாசம் அடிக்கும் யார் வீட்டில் மிக்ஸர் பாட்டிலைப் பார்த்தாலும் எடுத்து வாய் எடுக்காம ஒட்டக் குடிச்சுட்டு ஓடிப்போய்விடுவேன் ரெண்டு கிலோமீட்டர் சைக்கிள் மிதிச்சுக்கிட்டு வந்து ஊசியும் போட்டு ஒத்தை ரூபாய் வாங்கிக்கிட்டுப் போறவரை யாருக்குத்தான் கேள்வி கேட்க மனசு வரும் முனியப்பனுக்கு கிடா காளியாத்தாளுக்கு சேவல் முருகனுக்கு பொங்கல்ன்னு மாத்திமாத்தி ஒரு மாசம் சைவமும் அசைவமுமா ஊரையே புரட்டி எடுத்துட்டார் இதில் அவர் வயித்தால போகுதுன்னு யாருக்கும் சொல்லாம ஈரோடு போய் டாக்டர்கிட்ட ஊசி போட்டுக்கிட்டு வந்தது தனிக்கதை இந்தக் களேபரத்துனால ஊருக்குள்ள கவுச்சி வெலை கொறைஞ்சதும் குமார் ரெண்டுமாட்டுப் பால் குடிச்சும் அழ ஆரம்பிச்சதும்தான் மிச்சம் இது கிடா வெட்டியோ மந்திரிச்சோ பரிகாரம் செய்தோ தீரும் விஷயம் இல்லைன்னு புரியறதுக்கு ரெண்டு வருஷம் ஆச்சு நாலு வயசுல பள்ளிக்கூடத்தில் சேர்த்த வந்தபோது தலைமை ஆசிரியர் இது தொடக்கப்பள்ளி ஹைஸ்கூல் சென்னிமலைல இருக்குன்னு சொல்லி கவுண்டர்கிட்ட வாங்கிக்கட்டிக்கிட்ட வசவு ஏழு தலைமுறைக்குப் போதும் நாலு பசங்களோட பழகட்டும்ன்னு கொண்டுவந்து விட்டதா சொன்னாலும் வீட்டில் இருந்தால் சாப்பிட்டுக்கிட்டே இருக்கிறான் என்பதுதான் முக்கிய காரணம் அவனுக்கு யாரைப் பிடிச்சிருந்தாலும் அவங்களோட வேற யாரும் பேசக்கூடாது என்பதைவிட அவர்கள் வேறு யார்கூடப் பேசினாலும் மண்டை வீங்கற அளவுக்கு கொட்டிவெச்சுருவான் ஆனா அந்த மூணுபேரும் இவனைத்தவிர வேற யாருகிட்டயும் சிரிச்சுப் பேசறது பார்த்தால் அறையோ குட்டோ நிச்சயம் கவுண்டச்சி ஒருநாள் கவுண்டர்கிட்ட சிரிச்சுப் பேசி ஆறு பல்லு பதிஞ்சு ரத்தமா வர்ற அளவுக்கு ஒரு கடி வாங்குன தழும்பு இன்னும் கன்னத்துல இருக்கு இத்தனைக்கும் பண்ணையாள் ஒருத்தன் சைக்கிள்லதான் கூட்டிக்கிட்டு வந்து விட்டுட்டு கூட்டிக்கிட்டுப் போவான் ஒருதடவை ஃபர்ஸ்ட் ரேங்க் வாங்குனான்னு ரேவதிக்கு மிஸ் ஒரு முத்தம் கொடுத்ததுக்கு அன்னைக்கு முழுக்க பல்லைக் கடிச்சுக்கிட்டே உட்கார்ந்திருந்தான் சாயங்காலம் ஸ்கூல் முடிஞ்சு வீட்டுக்குப் போகும்போது பின்னாடி இருந்து ஒரே தள்ளு ரேவதிக்கு முன்னாடி பல்லு ரெண்டும் ஒடைஞ்சு பத்துநாள் பள்ளிக்கூடத்துக்கே வரலை கொஞ்சம் கொஞ்சமா எல்லாம் சகஜம் ஆனபோதுதான் தேவகிரி தியேட்டர்ல சிகப்பு ரோஜாக்கள் படம் பார்க்க கவுண்டர் குடும்பத்தோட போனாரு படம் பார்த்துட்டு வந்ததுல இருந்து குமார் ஏனோ ரொம்ப அமைதி ஆயிட்டான் ஆனா ராஜேஸ்வரி டீச்சரைப் பார்க்கும் பார்வைல ஏதோ வித்தியாசம் எங்களுக்கே தெரிஞ்சது என்னேரமும் எந்தப்பக்கம் போனாலும் அவங்களையே பார்த்துக்கிட்டே இருந்தவன் ஒருநாள் தென்னங்கீத்தை கிழிச்சு அழகா ஒரு பூ செஞ்சு அவங்களுக்கு கொடுத்தான் கரெக்ட்டா மூணாவது பெஞ்சைத் தாண்டும்போது குமார் காலுக்குப் பக்கத்துல விழுந்தது அவர் தலைல வெச்சிருந்த ரோஜாப்பூ குனிஞ்சு அதை எடுத்த குமார் அதுக்கு சத்தமா ஒரு முத்தம் கொடுத்துட்டு சட்டை பாக்கெட்ல வைக்கப் போனான் மறுநாள் காலைல பாவடிக் கிணத்தில் மிதந்த குமாரை எடுத்தபோது இறுக்கி மூடியிருந்த அவன் கைவிரல்களுக்குள் அந்த ரோஜா இதில் இன்னைக்கு வரைக்கும் நம்பமுடியாமல் உறுத்திக்கிட்டே இருக்கற ஒரு விஷயம் குமாருக்கு ரொம்ப நல்லா நீச்சல் தெரியும்ங்கறதுதான்